Mikel Laboa ble født i Donostia i provinsen Gipuzkoa i spansk Baskerland. Hans far hadde vært byrådsmedlem for Det baskiske nasjonalistpartiet i Donostia, men ble tvunget på flukt av Francos tropper i 1937. Hans mor søkte tilflukt med sine syv barn i fiskerlandsbyen Lekeitio inntil familien ble gjenforent i Donostia i 1939. Siden da hadde han sitt virke i Donostia fram til sin død.